Diari Oficial de la Generalitat Valenciana


Sumari del DOGV 7154, del 18-11-2013 (2013/10422)

DECRET 174/2013, de 15 de novembre, del Consell, pel qual s'autoritza la creació de la CEU Escola Internacional de Doctorat (CEINDO) en la Universitat Cardenal Herrera-CEU de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7154

Data del DOGV
:   18-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10561


Data del document
:   15-11-2013

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 174/2013, de 15 de novembre, del Consell, pel qual s'autoritza la creació de la CEU Escola Internacional de Doctorat (CEINDO) en la Universitat Cardenal Herrera-CEU de València. [2013/10282]  
L'article 9 del Reial Decret 99/2011, de 28 de gener, pel qual es regulen les ensenyances oficials de doctorat, establix que les universitats podran crear escoles de doctorat d'acord amb el que preveuen els seus estatuts, en la normativa de la respectiva Comunitat Autònoma i en l'esmentat reial decret, amb la finalitat d'organitzar, dins del seu àmbit de gestió, les ensenyances i activitats pròpies del doctorat. Estes escoles podran ser creades individualment per una universitat o conjuntament amb unes altres, o en colaboració d'una o de diverses universitats amb uns altres organismes, centres, institucions i entitats amb activitats d'I+D+i, públiques o privades, nacionals o estrangeres.   
En atenció a allò que s'ha exposat, la Universitat Cardenal Herrera CEU de València ha solicitat la creació de la CEU Escola Internacional de Doctorat (CEINDO), conjuntament amb la Universitat San Pablo-CEU de Madrid i la Universitat Abat Oliba-CEU de Barcelona, amb caràcter interdisciplinari, que tindrà com a objecte la planificació, organització i gestió de les ensenyances oficials dels programes de doctorat i de totes les activitats de formació en investigació, amb la finalitat de potenciar les sinergies entre les tres universitats i poder desenrotllar una estratègia comuna en matèria de doctorat.  
Consta en l'expedient l'informe previ favorable del Patronat, junt amb l'acord del Consell de Govern, de la Universitat Cardenal Herrera-CEU de València, així com el conveni de colaboració entre les tres universitats.  
Per mitjà de l'Orde 11300/2012, de 14 de novembre, de la Conselleria d'Educació, Joventut i Esport de la Comunitat de Madrid, s'autoritza, en l'àmbit de les seues competències, la creació de CEU Escola Internacional de Doctorat en la Universidad San Pablo-CEU de Madrid, conjuntament amb les universitats Cardenal Herrera-CEU de València i Abat Oliba-CEU de Barcelona.  
D'un altre costat, el Decret 159/2012, d'11 d'octubre, del Consell, pel qual es regulen les escoles de doctorat establix en l'article 1 que la creació d'escoles de doctorat per les universitats del Sistema Universitari Valencià serà aprovada pel Consell, prèvia posada en coneixement del Consell Valencià d'Universitats i de Formació Superior.  
  
El Consell Valencià d'Universitats i de Formació Superior va ser informat de la proposta de creació de la CEU Escola Internacional de Doctorat en la Universitat Cardenal Herrera-CEU de València en la sessió de 18 de juliol de 2013.  
L'Agència Valenciana d'Avaluació i Prospectiva (AVAP) ha emés el preceptiu informe.  
Per tot això, vistos l'article 9 del Reial Decret 99/2011, de 28 de gener, l'article 1 del Decret 159/2012, d'11 d'octubre, del Consell, i la resta de disposicions d'aplicació general, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 15 de novembre de 2013,  
  
DECRETE  
  
Article 1. Creació de la CEU Escola Internacional de Doctorat en la Universitat Cardenal Herrera CEU  
S'autoritza la creació, en l'àmbit de la Comunitat Valenciana, de CEU Escola Internacional Doctorat en la Universitat Cardenal Herrera-CEU de València, conjuntament amb les universitats San Pablo-CEU de Madrid i Abat Oliba-CEU de Barcelona, amb caràcter interdisciplinari.   
  
  
Article 2. Objecte  
La CEU Escola Internacional de Doctorat tindrà encomanada la planificació, organització i gestió de les ensenyances oficials de doctorat i, si és el cas, de les ensenyances oficials de màster de contingut fonamentalment científic, així com aquelles activitats de colaboració en projectes d'investigació interdisciplinària que potencien les sinèrgies i recursos propis de cada institució.  
Article 3. Inscripció en el Registre d'Universitats, Centres i Títols  
  
La creació de l'Escola Internacional de Doctorat en la Universitat Cardenal Herrera-CEU de València, d'acord amb l'article 13.1 del Reial Decret 1509/2008, de 12 de setembre, pel qual es regula el Registre d'Universitats, Centres i Títols, es comunicarà al registre, als efectes de la seua inscripció.  
  
DISPOSICIONS ADDICIONALS  
  
Primera. Limitació del gasto  
L'aplicació i l'execució d'este decret no podran tindre gens d'incidència en la dotació de tots i cada un dels capítols de gasto assignada a la conselleria competent en la matèria, i, en tot cas hauran de ser atesos amb els mitjans personals i materials de la Universitat Cardenal Herrera-CEU de València.   
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa este decret.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 15 de novembre de 2013  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET